
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/47/2025 3825201974 28. 07. 2025 JUDr. Eva Kiššová ECLI:SK:OSPD:2025:3825201974.2
ROZSUDOK V MENE SLOVENSKEJ REPUBLIKY Okresný súd Prievidza vo veci starostlivosti súdu o maloletého A. B., nar. XX.X. XXXX, v konaní zastúpený kolíznym opatrovníkom Úradom práce, sociálnych vecí a rodiny - OSV Prievidza, dieťa matky: C. D., nar. XX.X. XXXX, bytom E. XX, B., otca: D. B., nar. XX.XX. XXXX, bytom B., D. F. G. X, zast. JUDr. Zlatica Hammerová, advokátka, so sídlom Prievidza, Švéniho 4/A, o návrhu navrhovateľov: 1/ H. D., nar. X.X. XXXX, bytom I. H., J. G. XXX/XX, 2/ J. D., nar. X.X. XXXX, bytom I. H., K. L. G. XXX/XX, obaja zastúpení Advokátska kancelária JUDr. Jozef Námešný, advokát so sídlom Prievidza, Nábr. Sv. Cyrila č . 47, o zverenie maloletého do spoločnej náhradnej osobnej starostlivosti, takto rozhodol: I. Z v e r u j e maloletého A. B., nar. XX.X.XXXX do spoločnej náhradnej osobnej starostlivosti starých rodičov a to H. D., nar. X.X.XXXX a J. D., nar. X.X.XXXX II. Starí rodičia maloletého A. B., nar. XX.X.XXXX s ú o p r á v n e n í a p o v i n n í spoločne osobne sa o maloletého starať, vychovávať ho, zabezpečovať mu každodenné potreby, preberať peňažné prostriedky spojené s výkonom náhradnej osobnej starostlivosti a použiť ich na prospech maloletého, spravovať majetok maloletého a zastupovať ho v bežných veciach tak, aby neutrpel žiadnu ujmu na svojich majetkových právach, pričom úkony presahujúce rámec bežnej veci podliehajú schváleniu súdom. III. Matka dieťaťa C. D. j e p o v i n n á platiť výživné na maloletého A. mesačne vo výške 100 eur počnúc právoplatnosťou rozsudku, ktoré j e p o v i n n á poukazovať počas trvania náhradnej osobnej starostlivosti, najdlhšie však do dovŕšenia plnoletosti maloletého na účet Úradu práce, sociálnych vecí a rodiny vopred, vždy do posledného dňa predchádzajúceho kalendárneho mesiaca. IV. Otec dieťaťa D. B. j e p o v i n n ý platiť výživné na maloletého A. mesačne vo výške 140 eur počnúc právoplatnosťou rozsudku, ktoré j e p o v i n n ý poukazovať počas trvania náhradnej osobnej starostlivosti, najdlhšie však do dovŕšenia plnoletosti maloletého na účet Úradu práce, sociálnych vecí a rodiny vopred, vždy do posledného dňa predchádzajúceho kalendárneho mesiaca. V. Upravuje styk otca maloletého dieťaťa D. B. s maloletým A. B., nar. XX.X.XXXX tak, že bude o p r á v n e n ý stretávať sa s maloletým každú sobotu v párnom týždni v čase od 8.00 hod. do 18.00 hod. tak, že si maloletého A. vyzdvihne pred bydliskom starých rodičov, navrhovateľov, v stanovenom čase dieťa odovzdá pred bydliskom navrhovateľov, starých rodičov. VI. Navrhovatelia, starí rodičia s ú p o v i n n í dieťa na styk pripraviť a styk otca s dieťaťom umožniť. VII. Styk matky maloletého dieťaťa s maloletým dieťaťom n e u p r a v u j e. VIII. T ý m t o dochádza k zmene rozsudku Okresného súdu Prievidza č.k. 15P/6/2024 zo dňa 7.3.2024 v časti I. rozsudku.
IX. Žiaden z účastníkov n e m á nárok na náhradu trov konania. odôvodnenie: Toto rozhodnutie bližšie dôvody neobsahuje (§ 2 ods. 1 CMP, § 221 písm. a/ CSP). Poučenie: Proti tomuto rozhodnutiu odvolanie je prípustné cestou tunajšieho súdu na Krajský súd Žilina, avšak účastníci sa práva podať odvolanie voči rozhodnutiu výslovne vzdali po jeho vyhlásení (§ 368 CSP). Ak povinný dobrovoľne nesplní, čo mu ukladá vykonateľný exekučný titul, oprávnený môže podať návrh na vykonanie exekúcie podľa osobitného zákona (Exekučný poriadok). Ak ide o rozhodnutie vo veciach maloletých detí (rozhodnutia, ktorým bola upravená starostlivosť o maloleté dieťa, styk s maloletým dieťaťom alebo iná ako peňažná povinnosť vo vzťahu k maloletému dieťaťu), môže oprávnený podať návrh na nariadenie výkonu rozhodnutia podľa § 370 a nasl. Civilného mimosporového poriadku.

